Aalborg Stiftstidende, 1843-11-07
(Hamb. Correspbl.) I Anledning af Provst Petersons Udnævnelse til geistlig Suppleant ved Jslands Alting, uagtet han var død bemærkes i Ribe Avis, at dette Tilfælde hverken er det eneste eller det første i sit Slags, og noget Lignende vil ogsaa Fremtiden kunne skee, naar det ikke gjøres Sognepræster eller Skifteretten til Pligt at indberette Stænderdeputeredes Dødsfald. Til Østifternes første Stænderforsamling blev saaledes den valgte Kjøbstaddeputerede Cancelliraad P. J. indkaldt Rumtid efter sin Død og Procurator M. mødte som Deputeret i hele Sexenniet. Byfogden i Rudkjøbing, Kjunker. v. Schmidten offentliggjør i Hemp. Avis, i Anledning af det sidst berørte Stykke om Hs. K. H. Kronprindsens Modtagelse i Rudkjøbing; at han anseer enhver Byes Grændse for det rigtige Sted for Byernes Autoriteter til Modtagelsen af de til det kongelige Huus henhørende Personer, og at Grunden til at han midlertidigt havde begivet sig ombord paa Hs. K. Høiheds Kutter, da den var ankret op omtrent 1/4 Miil fra Byen, var Udenfor den officielle Modtagelse og alene for at udbede sig den Naade, at hans Huus maatte blive afbenyttet til Aftrædelse, samt for at frembære en personlig (!) Hyldest. "Overalt - siger Hr. v. S. i sit Jnserat – tillægger den gode Herre mig for megen Jndflydelse for deslige Tilfælde, thi min Autoritet strækker sig kun til at underrette Borgerrepræsentanterne, Commissionerne, Capitainen for Borgervæbningen samt Brandinspecteuren om Dagen til Gouverneurens Ankomst, og om de Regnskaber og Beretninger, der skulle fremlægges, uden iøvrigt at kunne give dem eller Andre noget Paalæg i Henseende til Modtagelsen, og da jeg vist neppe kan kaldes autoritetssyg, skal jeg nok, i saa Henseende, tage mig ivare for at overskride min Competence, og det saameget mere som jeg er overbeviist om, at Hs. K. Høihed ikke under anden Hyldest end den, som er frivillig og kommer fra Hjertet. – At jeg, om Aftenen forinden Ankomsten, skulde have yttret mig til Nogen om Maaden, hvorpaa jeg agtede at modtage Kronprindsen, forholder sig neppe saa, da jeg ikke veed, dertil at have havt nogen Anledning, og Alt, hvad i saa Henseende paalaae mig, desuden var forberedt. Men, en aabenbar Usandhed er det, naar Hr. Anonymus beretter, at jeg søgte at undskylde Sognepræstens Fraværelse paa Kutteren med uopsættelige Forretninger; thi det faldt mig ikke i fjerneste Maade ind, at en Undskyldning der kunde være fornøden, og desuden havde jeg observeret Sognepræstens Nærmelse endnu forinden jeg selv betraadte Kutteren. Den gode Herre har rimeligen, i sin Jver for at kunne finde noget paa min Fremfærd at udsætte, dermed forvexlet, at jeg, efter udtrykkelig Anmodning fra Hr. Provst Plesner i Humble, berettede Hs. K. Høihed, at hans Jkketilstedeværelse den Dag i Rudkjøbing var foranlediget af uopsættelige Embedsforretninger, navnligen Skriftemaal. Jeg har altsaa ikke faret med Usandhed, som den gode Herre behager at yttre, men det er tvertimod ham selv, som har ladet sig Noget binde paa Ærmet, og han maa derfore ikke tage mig ilde op, at jeg ikke kan nøies med denne Gjendrivelse, men, som Embedsmand, maae føle mig pligtig til at see ham afstraffet og forhindret fra, idetmindste for en Tid, at fremkomme med lignende fornærmende Beskyldninger. Naar Hr. Anonymus endeligen fortæller, at jeg, ved en Politibetjent, har ladet tilsige" til Jllumination om Aftenen, Mandagen den 16de ds., da beretter han der atter en Usandhed. Sagen er nemligen den, at der allerede flere Dage forud, af forskjellige Byens Jndvaanere, hos mig blev forespurgt, om der blev illumineret den Aften, Hs. K. Høihed opholdt sig her i Byen, og at jeg dertil svarede, at det vilde være en Opmærksomhed, men som var aldeles frivillig og maatte beroe paa Enhver selv. Samme Dags Formiddag blev jeg imidlertid af en Mand gjort opmærksom paa, at endeel af Byens Jndvaanere havde besluttet at illuminere om Aftenen, at flere vistnok ønskede at gjøre det Samme og derfore kunde tage ilde op, naar de ikke bleve vidende om, at der blev illumineret, samt at det paa Grund heraf vilde være rigtigst, om jeg herom lod dem underrette. Da jeg just stod i Begreb med at afreise til Spodsbjerg, for at være tilstede under Hs. K. Hbd. Gouverneurens Jnspection af Færgestedet sammesteds, og derfor ikke havde Tid til, forud at sammenkalde den af Hr. Anonymus antydede Forsamling af Mænd, der kunde repræsentere den almindelige Mening og tage Beslutning i denne høist vigtige Sag, saa maa den gode Herre gunstigst undskylde, at jeg maatte indskrænke mig til at følge hin Mands Opfordring, og at omsende min Politibetjent, som det eneste Bud, der i deslige Tilfælde staaer til min Disposition. Men Ordren til Politibetjenten lød ingenlunde paa at tilsige Jndvaanerne til Jllumination, men tvertimod derhen, at han skulde underrette dem om, at flere have besluttet den Aften at illuminere, og at det derefter overlades til Enhver, om de vilde vise Hs. K. Høihed samme Opmærksomhed. At Politibetjenten skulde have overskredet denne Ordre, er ikke antageligt, da flere paalidelige Mænd have forsikkret mig om, at de have modtaget Underretningen omtrent som anført. Tilsigelse vilde desuden for dette Tilfælde, være udenfor min Competence, og altsaa paa urette Sted, og den gode Herre maa, hvis han ellers kjender min Fremfærd i de 15 Aar, jeg har været Byfoged her i Byen, dog altid tiltroe mig saamegen Conduite, at jeg ikke befatter mig med Paalæg, hvortil jeg ikke er beføiet og derfor ikke kan overholde."